Posledni mejski kónc tydźenja su na mnohich městnach za to wužiwali, swoju meju powalić, zhromadnje swjećić a a so zabawjeć. Rjany nałožk pěstuja kóžde lěto tež w Pěskecach.
Pěskecy (aha/SN). Minjeny kónc tydźenja swjećachu w Pěskecach mejemjetanje. Wo jeje přihot a přewjedźenje postara so 20 čłonow wopřijacy młodźinski klub ze swojim hakle 18lětnym předsydu Aleksandrom Wałdu. Połtřeća lěta ma wón, kiž je tele dny poslednje abiturne pruwowanje na gymnaziju złožił a bórze studij wučerstwa w Lipsku nastupi, wotežki młodźinskeho kluba w rukomaj. Nowe w Pěskecach lětsa bě, zo stajichu meju na sewjernej stronje zboka gratownje wohnjoweje wobory. Je to mjeztym třeće městno, na kotrymž meja steji.
Nowe tež bě, zo staj Patrick Šołta a Křesćan Bejmak z dźewjeć porami Šewsku, Katyržinku, Hory módre a samo modernu reju nazwučowałoj.
szl_Latn szl_Latn szl_Latn